kuna ma nüüd elan ajutiselt tallinnas, siis olin sunnitud väisama täna nõmme comarketit. lihtsalt ei viitsinud tite ja käruga paar peatust bussiga järvele selverisse sõita. tüütu, noh. ja jalutada on sinna suht sopane ja kole tee autotee äärest, vuih! igatahes, nõmme comarket on väike, kitsas ja rõve. püüan seal  muidu minimaalselt käia, eriti koos titega. täna oma kiiret tiiru lõpetades (krrt! jäätis jäi ostmata! nüüd tuli meelde…) avastasin aga kassas, et neil on nuunud kollased riidest kotid müügil. selveri punased ei saa nende vastugi, sest kollastel kottidel on ka rohelised kandid! isegi comarketi logo kotil ei häiri.  praktilise meelega nagu ma olen, poleks hakanud lihtsalt värvi pärast seda kotti ostma, aga müstilisel kombel haihtus tartus plika käru püsivarustusse kuuluv selveri kott käru alt ja  asemele panna ei olnud, sest kõik ülejäänud selveri riidekotid, mis meil tartus leidusid, haisesid nagu taarapunkt. õõk. nii oligi kohe põhjus ilus kollane kott soetada! :D